Minnemarkeringen i Oslo 21. august 2011

Minnemarkeringen i Oslo 21. august 2011 var et stort konsertarrangement avholdt i Oslo Spektrum den 21. august 2011 for å avrunde den første fasen av sorgperioden i kjølvannet av terroranslagene den 22. juli.

 Inviterte 
Til stede var representanter for de nordiske kongehus og regjeringer, ambassadører og diplomater fra tallrike nasjoner, overlevende etter terrordådene, etterlatte og pårørende av de omkomne, redningspersonell, ambulanse- og helsepersonell, frivillige og innkalte hjelpemannskaper og andre som spilte en rolle i de første dagene etter udådene.

Flere av de frivillige fra campingplassen ved Utøya ble ikke invitert til minnemarkeringen. Dette skyldtes ifølge arrangøren Kulturdepartementet manglende tid til å finne deres navn og adresser.«Den siste kategorien var i beste fall mangelfull. Dagbladet har vært i kontakt med flere frivillige som aldri ble invitert til arrangementet, til tross for at de risikerte livet for å redde Utøya-ungdommene, lenge før politiet kom til stedet.», fra  «Utøya-helter som risikerte livet ble ikke invitert til minneseremonien», artikkel i Dagbladet 23. august 2011 Frivillige hjelpere intervjuet av Dagbladet stilte seg uforstående til at de selv måtte ta kontakt og mente de allerede hadde «gjort nok».«Frøshaug sier at det er fremmed for ham å ta kontakt for å bli bedt et sted.  – Det blir feil framgangsmåte, at vi må ta kontakt. det er ikke vår jobb. Jeg synes vi har gjort nok, sier Frøshaug.», fra  «Utøya-helter som risikerte livet ble ikke invitert til minneseremonien», artikkel i Dagbladet 23. august 2011

TV-produksjonen
Det var NRK som produserte sendingen, som ble vist direkte på flere TV-kanaler i Norden, og i opptak eller i utdrag på flere andre land og kanaler. I Norge ble konserten vist i samsending mellom NRK1, NRK2, TV 2, TVNorge, TV3 og TV 2 Nyhetskanalen. I Sverige ble den vist på SVT2 og TV4, i Danmark på DR1 og TV 2, og i Finland på Yle TV1.

Mandag 22. august kunne media viderebringe tall fra selskapet TNS Global Market Research om at 1,3 millioner seere i Norge hadde sett sendingen.Aftenposten om seertall Selv om seertallet i seg selv ikke var historisk rekord, var sendingen likevel norsk fjernsynshistorie, aldri før har så mange norske TV-kanaler vært i samsending av et helt program.

Haddy Njie var programleder for TV-produksjonen. Flere av de musikalske innslagene ble akkompagnert av Kringkastingsorkestret.

Programmet fikk prisen for beste event under Gullruten 2012.

Minnemarkeringen ble av Jostein Gripsrud (professor i medievitenskap) kritisert for å være en «monokulturell minneseremoni», med «Anglo-amerikansk dominert populærmusikk, med norsk eller engelsk tekst.».«Det hele befant seg i tradisjonene som er knyttet til strekningen Paul Simon – Åge Aleksandersen: Det vil si: Anglo-amerikansk dominert populærmusikk, med norsk eller engelsk tekst.», fra artikkelen «Monokulturell minneseremoni», side 126, Dagens Næringsliv, 27. august 2011

Program
 Susanne Sundfør åpnet arrangementet med sin versjon av Ole Paus' sang «Mitt lille land»
 Hans Majestet Kong Harald V innledet sin tale med å understreke samholdet i det norske folkKongens tale
 Leif Ove Andsnes og Krinkastingsorkestret framførte klaverkonsert nr 23, 2. sats av Mozart
 Karpe Diem, Kringkastingsorkesteret og koret «Traces» framførte «Tusen tegninger»
 Aksel Hennie leste en ny tekst fra Lars Saabye Christensen 
 Melissa Horn sang sin egen vise «Kungsholmens Hamn»
 N'jie introduserte departementsråd Eva Hildrum fra samferdselsdepartementet, som holdt en taleEva Hildrums tale (videoklipp/TV 2)
 DumDum Boys spilte «Tyven tyven»
 Sivert Høyem og Ane Brun sang R.E.M.s sang «Everybody Hurts» 
 N'jie – om demokrati, samhold, kjærlighet og vennskap
 Sofie Gråbøl leste teksten «Hjertets termometer» av Klaus Rifbjerg
 Åge Aleksandersen og Sambandet fremførte «Lys og varme»
 Anders Baasmo Christiansen leste teksten «De seirende» av Jens Bjørneboe 
 Jarle Bernhoft fremførte «Stay with me»
 Eskil Pedersen takket på vegne av AUF for hele folkets hjelp og støtte
 Marthe Gustavsen Ødegården (en overlevende fra Utøya): – «Fra vondt til bedre»
 a-ha : «Stay on these roads»
 Ane Dahl Torp leste «Tung Tids Tale» av Halldis Moren Vesaas
 Bjørn Eidsvåg – «Eg ser»
 Opplesning av navnene til alle de omkomne
 Kringkastingsorkestret spilte fra 2 sats av Beethovens 7. symfoni 
 Representanter for flere religiøse samfunn i Norge hilser.Ledere og talsmann for menigheter og livssynsgrupper var : Biskop Helga Haugland Byfuglien, Den norske kirkes preses * Leder og sjefsimam Senaid Kobilica, Islamsk Råd Norge * Rabbiner Joav Melchior, Det mosaiske trossamfunn * Buddhistprest Thich Vien Dung, Buddhistforbundet * Hinduprest Prabakara Sarma Ratnasamy * Styreleder Åse Kleveland, Human-Etisk Forbund
 Ingrid Olava fremførte «Bridge over Troubled Water» sammen med Per Einar Watle på gitar
 Statsminister Jens Stoltenberg talteStatsministerens tale
 Kringkastingsorkestret og Sissel Kyrkjebø fremførte Nordahl Griegs «Til ungdommen».

Referanser

Eksterne lenker
 NRKs egenomtale på nett

Kategori:Norske musikkprogrammer på TV
Kategori:Enkeltstående TV-produksjoner
Kategori:Terrorangrepene i Norge 2011
Kategori:TV-produksjoner på NRK
Kategori:Gullruten for beste TV-program
Kategori:Norske TV-produksjoner fra 2010-årene